**Ministru kabineta rīkojuma projekta**

**“Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” (turpmāk – projekts) mērķi ir: 1) noteikt atsevišķu mācību procesa norišu regulējumu - starptautiskas testēšanas institūcijas pārbaudījuma svešvalodā norisi un mācību satura apguvi ģimenē procesa saskaņošanu ārkārtējās situācijas laikā;2) nepieļaut SARS-CoV2 vīrusa infekcijas jaunā varianta nonākšanu Latvijā no Eiropas Savienības dalībvalstīm un trešajām valstīm, kurās ūdelēm ir konstatēta saslimšana ar šo infekcijas slimību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts pamatojoties uz Civilās aizsardzības un katastrofas pārvaldīšanas likuma 4. panta pirmās daļas 1. punkta “e” apakšpunktu, likuma “Par ārkārtējo situāciju un izņēmuma stāvokli” 4. pantu, 5. panta pirmo daļu, 7. panta 1. punktu un 8. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  1) Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” (turpmāk - rīkojums) 3.punktā sniegtas norādes par Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” atsevišķu punktu nepiemērošanu. Lai nodrošinātu sistēmiski vienveidīgu normatīvajos aktos prasību noteikto piemērošanu vienlaikus ar rīkojuma regulējumu, nepieciešams precizēt atsauces uz konkrētiem minēto noteikumu apakšpunktiem jautājumos, ko pašlaik regulē rīkojums un kur nepieciešama arī minēto noteikumu punktu un rīkojuma vienlaicīga piemērošana. 2) Tiesiskas skaidrības labad rīkojuma regulējumā nepieciešams precizēt norādi par ēdināšanas pakalpojuma norisi izglītības iestādēs. Ņemot vērā, ka ēdināšanas pakalpojumu dažādās izglītības iestādēs un pašvaldībās organizē atšķirīgi (tai skaitā brīvpusdienu nodrošināšanai attālinātā mācību procesa ietvaros), kā arī izglītības iestādes juridiskais statuss nav izšķirošs faktors izglītojamā ēdināšanas pakalpojuma saņemšanas faktam, nepieciešams precizēt attiecīgo norādi par to kādās izglītības iestādēs tiek sniegts ēdināšanas pakalpojums.  3) Rīkojumu nepieciešams papildināt ar norādi, ka klātienē izglītības iestādē var notikt starptautiskas testēšanas institūcijas pārbaudījuma svešvalodā un vienlaikus klātienē vienā telpā kārtojot šo pārbaudījumu atrodas ne vairāk kā 10 izglītojamie. Tas nepieciešams, piemēram, Vācijas Izglītības un zinātnes ministru konferences Vācu valodas pārbaudījuma gadījumā (*DSD*), kurš tiek organizēts tikai reizi gadā, norisinās visās valstīs vienlaikus pēc vienota centralizēta parauga. Šogad rakstiskā daļa paredzēta 24.novembrī. Mutvārdu daļa attiecīgi laika posmā no 26.novembra līdz 15.decembrim. Šāda pārbaudījuma kārtošana dod izglītojamam iespēju tālāk studēt un iegūt izglītību Vācijas izglītības iestādēs. Papildus jāatzīmē, ka šāda pārbaudījuma rezultāts tiek uzskatīts par attiecināmu un derīgu vērtējumu arī kontekstā ar mūsu valsts pārbaudījumu regulējumu (atbilstoši Vispārējas izglītības likuma un attiecīga Ministru kabineta noteikumu regulējumam par starptautiskas testēšanas institūcijas pārbaudījumu svešvalodā atbilstību centralizētā eksāmena vērtējumam). Būtiski atzīmēt, ka šādās norisēs runa ir par nelielu izglītojamo dalību klātienē, to laikā tikts ievēroti jau visi tieši noteiktie piesardzības pasākumi atbilstoši epidemioloģiskai situācijai, ārējiem normatīvajiem aktiem un izglītības iestādes iekšējai darba kārtībai (tai skaitā, sejas un deguna aizsegi (personām no 13 gadiem), telpu vēdināšana, fiziska distancēšanās, higiēnas prasību īstenošana un strikta plūsmas organizācija, pārbaudījumu kārtotāju klātbūtne pēc iespējas mazākās vienībās). 4) Nepieciešams papildināt rīkojumu ar regulējumu par to, kā ārkārtējās situācijas laikā atvieglot saskaņošanas procedūru kā mācību saturu izglītojamais var apgūt ģimenē pamatizglītības ieguves posmā. Par šādu mācību procesa norisi atbilstoši tiesiskajam regulējumam atbildīgi izglītojamā vecāki. Pašlaik šo procesu regulē Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 22. punkts. Ņemot vērā epidemioloģisko situāciju, dažādus praktiskas dabas izaicinājumus un problēmas, uz ārkārtējās situācijas laiku nepieciešams noteikt, ka mācību apgūšanu ģimenē procesa organizēšanai (lai atbildīgās personas varētu pieņemt attiecīgus lēmumus) nepiemēro prasību par ārsta izsniegtu izziņu vai psihologa atzinumu. 5) Šā gada 5. novembrī Dānijas Ārlietu ministrija savā vēstulē informēja par plašiem SARS-CoV2 uzliesmojumiem Dānijas ūdeļu fermās. Vēstulē norādīts, ka kopš 2020. gada jūnija Dānijā ir novēroti vairāki SARS-CoV2 uzliesmojumi ūdeļu fermās un vīrusa pārnešana starp ūdelēm un cilvēkiem. Līdz šā gada 4. novembrim bija konstatētas 207 inficētas ūdeļu audzētavas.Šā gada 4. novembrī Dānijas valdība paziņoja, ka piecās ūdeļu audzētavās un 12 šo audzētavu apkārtnē dzīvojošām personām veiktajos testos atklāti jauni unikāli SARS-CoV2 vīrusa mutāciju varianti. Nav zināms, vai šie mutāciju varianti rada lielāku risku cilvēkiem nekā zināmais SARS-CoV2 vīruss, tomēr viens no šo mutāciju variantiem ir parādījis samazinātu organisma atbildreakciju (antivielu veidošanos). Atklātais fakts par jauno mutējušo SARS-CoV2 vīrusa variantu var ietekmēt potenciālo vakcīnu efektivitāti. Pašlaik Dānijas veselības aizsardzības iestādes veic papildu izmeklēšanu šajā jautājumā.Eiropas Slimību kontroles centrs, Pasaules Veselības organizācija un Eiropas Komisija ir informēta par konstatētajiem faktiem. Dānijas valdība ir īstenojusi vairākus tālejošus un konkrētus pasākumus, lai mazinātu risku, ko rada inficētās ūdeļu audzētavas, tostarp visu ūdeļu izkaušanu, gan inficētajās audzētavās, gan – piesardzības nolūkā – neinficētajās audzētavās 7–8 kilometru rādiusā ap inficēto audzētavu.Dānijas valdība ir ieviesusi vairākus jaunus pasākumus, lai ierobežotu vīrusa izplatību, tostarp ir noteikta visu ūdeļu iznīcināšana valstī. Tika pieņemts lēmums nekavējoties izkaut ūdeles, un 2021. gadā nedrīkstēs atsākt jaunu ūdeļu audzēšanu. Papildus tam Pārtikas un veterinārais dienests tika informēts par to, ka SARS-CoV2 vīrusa infekcija plaši bija izplatījusies Nīderlandes ūdeļu fermās šā gada pavasarī. Nīderlandes veterinārais dienests īstenoja vairākus stingrus pasākumus šīs infekcijas slimības ierobežošanai, tostarp visu inficēto ūdeļu fermu likvidēšanu.Lai ierobežotu SARS-CoV2 vīrusa infekcijas, sevišķi jaunā SARS-CoV2 vīrusa mutācijas varianta izplatīšanos, ir nepieciešams noteikt papildu drošības pasākumus. Ievērojot iepriekšminētos apstākļus, ir projektā ir ietverts regulējums, kas nosaka aizliegumu līdz ārkārtas situācijas beigām Latvijā ievest dzīvas ūdeles un neapstrādātas ūdeļu ādas. |
| 3. | Projekta izstrādē iesaistītās institūcijas un publiskas personas, kapitālsabiedrības | Izglītības un zinātnes ministrija, Zemkopības ministrija, Izglītības kvalitātes valsts dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz izglītojamajiem un pamatizglītības un vidējās izglītības pakāpes izglītības iestādēm, kā arī uz visiem subjektiem (fiziskām un juridiskām personām), kuri iebrauc Latvijas teritorijā un kuru mērķis ir Latvijā ievest ūdeles un neapstrādātas ūdeļu ādas.  |
| 2. | Tiesiskā regulējuma ietekme uz tautsaimniecību un administratīvo slogu | Projektam būs labvēlīgs tautsaimnieciskais efekts, jo aizliegums ievest valstī ūdeles un neapstrādātas ūdeļu ādas pozitīvi ietekmēs Latvijas kažokzvēru audzētājus, nodrošinot profilaksi pret jaunā SARSCo-V2 infekcijas varianta izplatīšanos Latvijā zvēraudzētavās, kā arī tā tālāku izplatīšanos uz cilvēkiem. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar  |
| 2. | Atbildīgā institūcija | Izglītības un zinātnes ministrija un Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā noteikumu projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Zemkopības ministrija, Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministre I. Šuplinska

Zīvarts 67387865

juris.zivarts@ikvd.gov.lv

Kerls 67047918

andris.kerls@izm.gov.lv

Cirsis 67027315

kaspars.cirsis@zm.gov.lv